107β. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΔΙΚΑΙΟΣΥΝΗΣ Αριθ. 200922/02 της 27 Νοεμ. 2002/16  Ιαν. 2003 (ΦΕΚ Β΄20) Καθορισμός δικαιωμάτων που παρακρατούν οι Άμισθοι Υποθηκοφύλακες. Έχοντας υπόψη: 1.Τις διατάξεις: α)Των παρ. 1 και 2 του άρθρου 16 του Ν. 325/76 (ΦΕΚ 125Α). β)Της παρ. 2 του άρθρου 19 του ιδίου Νόμου. γ)Την 172486/99 (ΦΕΚ 14/Β/2000) κοινή απόφαση των Υπουργών Δικαιοσύνης και Οικονομικών.  δ)Το γεγονός ότι από τις διατάξεις της απόφασης προκαλείται μείωση εσόδων του Κρατικού Προϋπολογισμού (ΚΑΕ 2376) το ύψος της οποίας δεν μπορεί να υπολογισθεί.  ε)Την 1100383/1330/Α 0006/31.10.2001 (ΦΕΚ 1485/B/ 31.10.2001) απόφαση του Υπουργού Οικονομικών περί αναθέσεως αρμοδιοτήτων Υπουργού στους Υφυπουργούς Οικονομικών, αποφασίζουμε: 6.Η.α.107β Οργανισμός Υποθηκοφυλακείων 1.Εκ των υπέρ αυτού εισπραττομένων δικαιωμάτων ο ειδικός Άμισθος Υποθηκοφύλακας ή ο αναπληρωτής του ή ο εκτελών έργο Υποθηκοφύλακα Συμβολαιογράφος ή Ειρηνοδίκης παρακρατεί για αμοιβή του και για αντιμετώπιση των γενικών εξόδων Κανονικής λειτουργίας του Υποθηκοφυλακείου, το σύνολο τούτων εφ’ όσον αυτά δεν υπερβαίνουν τα 11.810,00 6 ετησίως. 2.Εάν τα εισπραττόμενα δικαιώματα υπερβαίνουν τα 11.810,00 6 ετησίως, ο ειδικός Άμισθος Υποθηκοφύλακας ή ο αναπληρωτής του ή ο εκτελών χρέη Υποθηκοφύλακας Συμβολαιογράφος ή Ειρηνοδίκης παρακρατεί πέραν του ανωτέρω ποσού και ποσοστό 20% επί των πέρα των 11.810,00 6 εισπραττομένων ετησίως δικαιωμάτων. Σε καμιά όμως περίπτωση το ποσό που συνολικά παρακρατείται ετησίως δεν μπορεί να είναι περάν των 16.540,00 6. Η ισχύς της απόφασης αυτής αρχίζει από 1.1.2003. 